 **บันทึกข้อความ**

**ส่วนราชการ** กองส่งเสริมและพัฒนาการจัดการศึกษาท้องถิ่น (กลุ่มงานส่งเสริมการจัดการศึกษาปฐมวัย และศูนย์พัฒนาเด็กเล็ก) โทร. ๐-๒๒๔๑-๙๐00 ต่อ 5344

**ที่** มท ๐๘๑๖.4/ **วันที่**  กุมภาพันธ์ ๒๕๖6

**เรื่อง**  ขอให้กำกับติดตามรายงานผลการเฝ้าระวังอาการไม่พึงประสงค์ภายหลังการได้รับวัคซีน (AEFI) ภายหลังได้รับการฉีดวัคซีนโควิด 19 วัคซีนไฟเซอร์ ฝาสีแดง สำหรับเด็กอายุ 6 เดือน ถึง 4 ปี ในสถานดูแลเด็กเล็กในกำกับ

เรียน อธิบดีกรมส่งเสริมการปกครองท้องถิ่น

**1. เรื่องเดิม**

1.1 กระทรวงสาธารณสุข โดยกรมควบคุมโรค ได้ขอความร่วมมือเร่งรัดดำเนินการฉีดวัคซีน โควิด 19 วัคซีนไฟเซอร์ ฝาสีแดง สำหรับเด็กอายุ 6 เดือน ถึง 4 ปี ให้กับเด็กเล็กในสถานสงเคราะห์ ศูนย์พัฒนาเด็กเล็ก โรงเรียน หรือสถานที่ดูแลเด็กที่เกี่ยวข้อง เพื่อให้เด็กได้รับวัคซีนครอบคลุมในการป้องกันและลดการป่วยรุนแรง พร้อมทั้งประชาสัมพันธ์เชิญชวนให้ประชาชน และผู้ปกครองของกลุ่มเป้าหมายให้รับรู้ สร้างความเข้าใจ และสร้างความเชื่อมั่นให้ตระหนักถึงความสำคัญของการได้รับวัคซีนโควิด 19 และพาเด็ก เข้ารับการฉีดวัคซีนโควิด 19 อย่างครอบคลุม โดยให้การบริการฉีดวัคซีนอยู่ภายใต้การกำกับดูแลของแพทย์และมาตรฐานการให้บริการวัคซีนตามแผนงานสร้างเสริมภูมิคุ้มกันโรค และหลังฉีดวัคซีนให้ผู้ดูแลเด็กเฝ้าระวังอาการไม่พึงประสงค์ภายหลังการได้รับวัคซีน (Adverse Event Following Immunization : AEFI) และรายงานผลการเฝ้าระวังตามแบบฟอร์ม AEFI ทาง Google Form หรือเว็บไซต์ https://shorturl.asia/D9NJU (เอกสารหมายเลข 1)

1.2 กรมส่งเสริมการปกครองท้องถิ่นมีหนังสือขอความร่วมมือจังหวัด ทุกจังหวัด แจ้งองค์กรปกครองส่วนท้องถิ่นที่มีโรงเรียนที่จัดการศึกษาระดับปฐมวัย และศูนย์พัฒนาเด็กเล็กในสังกัด ให้การสนับสนุนการดำเนินงานร่วมกับสำนักงานสาธารณสุขจังหวัดในพื้นที่ และรายงานผลการเฝ้าระวังอาการไม่พึงประสงค์ภายหลังการได้รับวัคซีน ตามแบบฟอร์ม AEFI (เอกสารหมายเลข 2)

**2. ข้อเท็จจริง**

กระทรวงสาธารณสุขขอให้กรมส่งเสริมการปกครองท้องถิ่นกำกับติดตามผลการฉีดวัคซีนและการเฝ้าระวังอาการไม่พึงประสงค์ภายหลังการได้รับวัคซีน (AEFI) สำหรับเด็กอายุ 6 เดือน ถึง 4 ปี ที่ได้รับเข็มที่ 1 และเข็มที่ 2 ของหน่วยงานในกำกับ โดยรายงานผ่าน Google Form หรือทางเว็บไซต์ https://shorturl-ddc.moph.go.th/1PUUQ โดยรายงานให้เสร็จสิ้นภายในวันจันทร์ที่ 20 กุมภาพันธ์ 2566 (เอกสารหมายเลข 3)

/**3. ข้อพิจารณา**...

- 2 –

**3. ข้อพิจารณา**

กองส่งเสริมและพัฒนาการจัดการศึกษาท้องถิ่นพิจารณาแล้ว เห็นควรขอความร่วมมือจังหวัดแจ้งกำชับองค์กรปกครองส่วนท้องถิ่นที่มีสถานศึกษาระดับปฐมวัย (โรงเรียนที่จัดการศึกษาระดับปฐมวัยและศูนย์พัฒนาเด็กเล็ก) ในสังกัด รายงานผลภายหลังเด็กได้รับบริการวัคซีนโควิด 19 วัคซีนไฟเซอร์ ฝาสีแดง ตามรูปแบบ Google Form หรือทางเว็บไซต์ https://shorturl-ddc.moph.go.th/1PUUQ โดยรายงาน ให้เสร็จสิ้นภายในวันจันทร์ที่ 20 กุมภาพันธ์ 2566 และให้จังหวัดรวบรวมแบบติดตามผลการฉีดวัคซีน และการเฝ้าระวังอาการไม่พึงประสงค์หลังการฉีดวัคซีนภายหลังการได้รับวัคซีน (AEFI) ภายหลังได้รับ การฉีดวัคซีนโควิด 19 วัคซีนไฟเซอร์ ฝาสีแดง สำหรับเด็กอายุ 6 เดือน ถึง 4 ปี ให้กรมส่งเสริมการปกครองท้องถิ่นทราบทางจดหมายอิเล็กทรอนิกส์ : dla0816.4@gmail.com ภายในวันอังคารที่ 28 กุมภาพันธ์ 2566

**4. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัด ทุกจังหวัด ที่เสนอมาพร้อมนี้

(นายพลวัฒน์ การุญภาสกร)

ผอ.กง.ปศ. รกท.

ผอ.กศ.

ผอ.กง.ปศ..................................

หน.ง..........................................

จนท..........................................



ที่ มท ๐๘๑๖.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กุมภาพันธ์ ๒๕๖6

เรื่อง ขอให้กำกับติดตามรายงานผลการเฝ้าระวังอาการไม่พึงประสงค์ภายหลังการได้รับวัคซีน (AEFI)   
 ภายหลังได้รับการฉีดวัคซีนโควิด 19 วัคซีนไฟเซอร์ ฝาสีแดง สำหรับเด็กอายุ 6 เดือน ถึง 4 ปี  
 ในสถานดูแลเด็กเล็กในกำกับ

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๔/ว ๓959 ลงวันที่ 30 พฤศจิกายน ๒๕๖5

สิ่งที่ส่งมาด้วย 1. สำเนาหนังสือกระทรวงสาธารณสุข ด่วนที่สุด ที่ สธ 0410.12/273

ลงวันที่ 1 กุมภาพันธ์ 2566 จำนวน 1 ฉบับ

2. แบบติดตามผลการฉีดวัคซีนและการเฝ้าระวังอาการไม่พึงประสงค์

ภายหลังการได้รับวัคซีน (AEFI) ภายหลังได้รับการฉีดวัคซีนโควิด 19

วัคซีนไฟเซอร์ ฝาสีแดง สำหรับเด็กอายุ 6 เดือน ถึง 4 ปี (แบบ 1 - 3) จำนวน 1 ฉบับ

ตามที่กรมส่งเสริมการปกครองท้องถิ่น แจ้งองค์กรปกครองส่วนท้องถิ่นที่มีโรงเรียนที่จัดการศึกษาระดับปฐมวัยและศูนย์พัฒนาเด็กเล็กในสังกัด ให้การสนับสนุนการดำเนินงานร่วมกับสำนักงานสาธารณสุขจังหวัดในพื้นที่ และรายงานผลการเฝ้าระวังอาการไม่พึงประสงค์ภายหลังการได้รับวัคซีน ตามแบบฟอร์ม AEFI ในการนี้ กระทรวงสาธารณสุขขอให้กรมส่งเสริมการปกครองท้องถิ่นกำกับติดตามผล การฉีดวัคซีนและการเฝ้าระวังอาการไม่พึงประสงค์ภายหลังการได้รับวัคซีน (AEFI) สำหรับเด็กอายุ 6 เดือน ถึง 4 ปี ที่ได้รับเข็มที่ 1 และเข็มที่ 2 ของหน่วยงานในกำกับ นั้น

กรมส่งเสริมการปกครองท้องถิ่นพิจารณาแล้ว เพื่อให้การกำกับติดตามผลการฉีดวัคซีน และการเฝ้าระวังอาการไม่พึงประสงค์ภายหลังการได้รับวัคซีน (AEFI) สำหรับเด็กอายุ 6 เดือน ถึง 4 ปี เป็นไปด้วยความเรียบร้อย จึงขอความร่วมมือจังหวัดดำเนินการดังนี้

1. ให้องค์กรปกครองส่วนท้องถิ่นแจ้งโรงเรียนที่จัดการศึกษาระดับปฐมวัย และศูนย์พัฒนา  
เด็กเล็กในสังกัด รายงานผลภายหลังเด็กได้รับบริการวัคซีนโควิด 19 วัคซีนไฟเซอร์ ฝาสีแดง ตามรูปแบบ Google Form หรือทางเว็บไซต์ https://shorturl-ddc.moph.go.th/1PUUQ โดยรายงานให้เสร็จสิ้น ภายในวันจันทร์ที่ 20 กุมภาพันธ์ 2566 และรายงานผลการดำเนินการตามแบบติดตามผลการฉีดวัคซีน และการเฝ้าระวังอาการไม่พึงประสงค์ภายหลังการได้รับวัคซีน (AEFI) ภายหลังได้รับการฉีดวัคซีนโควิด 19 วัคซีนไฟเซอร์ ฝาสีแดง สำหรับเด็กอายุ 6 เดือน ถึง 4 ปี ให้จังหวัดทราบ (แบบ 1) ภายในวันพฤหัสบดีที่ 23 กุมภาพันธ์ 2566

/2. ให้สำนักงาน...

- 2 -

2. ให้สำนักงานส่งเสริมการปกครองท้องถิ่นจังหวัดรวบรวมแบบติดตามผลการฉีดวัคซีน และการเฝ้าระวังอาการไม่พึงประสงค์หลังการฉีดวัคซีนภายหลังการได้รับวัคซีน (AEFI) ภายหลัง ได้รับการฉีดวัคซีนโควิด 19 วัคซีนไฟเซอร์ ฝาสีแดง สำหรับเด็กอายุ 6 เดือน ถึง 4 ปี ดังกล่าว (แบบ 3) รายงานให้กรมส่งเสริมการปกครองท้องถิ่นทราบทางจดหมายอิเล็กทรอนิกส์ : dla0816.4@gmail.com ภายในวันอังคารที่ 28 กุมภาพันธ์ 2566

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ - ๒๒๔๑ – ๙๐00 ต่อ 5344

โทรสาร ๐ - ๒๒๔๑ – ๙๐21-3 ต่อ 418

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวกุลิสรา จำปาหอม โทร. 09 8265 8822

ร.อสถ. ...................................................

ผอ.กศ. ..................................................

ผอ.กง.ปศ. .............................................

หน.ง. .....................................................

จนท. .....................................................